جاوید چتین گونر

جاوید چتین گونر () ترک اداکار ہیں۔

سوانح 
جاوید 21 فروری 1986ء کو استنبول میں پیدا ہوئے۔ ان کی والدہ کا تعلق ریزہ جبکہ والد کا تعلق بورصہ سے ہے۔ والد پیشے سے ٹیکسی ڈرائیور تھے۔ ان کا ایک بڑا بھائی ہے جو ان سے دو سال بڑا ہے اور ایک چھوٹی بہن ہے، چھ سال چھوٹی۔ پرائمری اور سیکنڈری تعلیم ضلع حُرِّیَتْ کے ضیاءپاشا اسکول سے مکمل کی۔ سنہ 2000ء میں ان کی والدہ کینسر کی وجہ سے چل بسیں۔ سنہ 2003ء میں قورتلیش ہائی اسکول سے تعلیم حاصل کی۔ معمار سنان یونیورسٹی سے تعلیم مکمل کی۔

جاوید نے چھ برس کی عمر میں پانی بیچنا شروع کیا تھا، تعلیمی اخراجات پورے کرنے کے لیے نہ صرف پانی بیچا بلکہ کلرک، بیکری میں کام، رات میں چوکیداری حتیٰ کہ قُلی اور تھوک فروش کا کام کیا۔ یونیورسٹی کے دور میں پہلے کمرشل میں کام کیا۔ سنہ 2003ء میں انہوں نے کوکا کولا کے ایک کمرشل میں بچے کے طور پر کام کیا جو فٹ بال کھیل کر اپنا ہنر دکھا رہا تھا۔

سنہ 2003ء میں غنی مژدہ کے لکھے سیریل ”حیات بیلگیسی“ میں کام کر کے باقاعدہ اداکاری کا آغاز کیا۔ سنہ 2006ء میں سیریل ”یالانجی یاریم“ میں کام کیا، یہ سیریل منقطع ہوگیا تھا کیونکہ مرکزی اداکار باریش آکارشو ٹریفک حادثے میں ہلاک ہوگئے تھے۔ سنہ 2007ء میں سیریل "آننم“ میں کام کیا۔ سنہ 2012ء میں سیریل ”استورہ کمال“ میں اداکاری کی۔ سنہ 2014ء میں ”ستاژیر مافیا“ میں ویٹر کا کردار نبھایا، اس فلم میں شریک اداکار، ناز الماس، حلمی جم انتپہ، لمی فیلوزوف، عابدین یاباقان، بای ژ تھے۔ سنہ 2014ء میں دیریلش: ارطغرل میں روشان(دوان) کا کردار نبھایا۔

جاوید نے سنہ 2010ء میں خود سے چھ برس بڑی ریحان تورکو حذر سے مارچ 2010ء میں شادی کی۔ 29 جون 2012ء کو طلاق ہوگئی۔ ان کا ایک بچہ علی دمیر (پ۔ اکتوبر 2010ء) ہے۔ 31 جولائی 2017ء کو ترک والی بال کھلاڑی خدیجہ گیزم اورگہ سے شادی کی۔

حوالہ جات